**ПРИЛОЖЕНИЕ № 3**

**МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТИТЕ**

**И НАЧИНА ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

в открита процедура по ЗОП за възлагане на обществена поръчка с предмет:

**„Доставка на 30 броя нови леки автомобили за осъществяване на контрол за прилагането на трудовите договори по чл. 114а, ал. 1 от Кодекса на труда“**

от проект **BG05M9OP001-3.004 „Оптимизация и иновации в ИА ГИТ“**

**I. Същност.**

1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА”, въз основа на оптимално съотношение качество/цена съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

3. На комплексна оценка съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата.

4. Участниците, чиито технически и ценови предложения не отговарят на изискванията на Възложителя, ще бъдат отстранени, поради несъответствие с условията, поставени от възложителя.

5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща (комплексна) оценка. Оценките по отделните показатели се представят в числово изражение с точност до втория знак след десетичната запетая.

6. Показателите и относителна тежест в комплексната оценка са описани в настоящата методика.

7. Цените се предлагат в български лева, без включен ДДС, до втория знак след десетичната запетая.

8. В случай, че комплексните оценки на две или повече оферти са равни се прилагат разпоредбите на чл. 58, ал. 2 и 3 от ППЗОП.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, чрез следните показатели:

**1. ПОКАЗАТЕЛ КАЧЕСТВО (ОТП)** с **60%** тежест на оценката. Този показател е разделен на 4 (четири) подпоказателя и за него се присъждат максимум 60 точки както следва:

- **Подпоказател О1 - Разход на гориво** с максимален брой точки – **5 (пет)**

- **Подпоказател О2 - Емисии CO2** с максимален брой точки - **5 (пет)**

- **Подпоказател О3 - Допълнително обзавеждане** с максимален брой точки - **20 (двадесет)**

**- Подпоказател О4 - Срок на доставка** с максимален брой точки - **30 (тридесет)**

**2. ПОКАЗАТЕЛ ЦЕНА (Оц) -** с **40%** тежест на оценката. За този показател се присъждат максимум 40 точки.

Оценката по показателите се извършва по следния начин:

**Оценка по показател Качество (технически показатели *ОТП):***

**1.1 Оценка по подпоказател О1 - разход на гориво:**

Максималния брой точки 5, получава офертата с най-нисък разход на гориво при смесен цикъл на движение съгласно WLTP (Рмин). Оценката (броя точки) за останалите участници в процедурата се определя като отношение на предлагания от участника разход на гориво Рпредл, спрямо най-ниския разход на гориво Рмин по формулата.

*О1* **=** (Р мин/Р предл.) x 5

**1.2. Оценка по подпоказател О2 Емисии CO2:**

Максималния брой точки 5 получава офертата с най-ниско съдържание на CO2 (g/km) при смесен цикъл на движение съгласно WLTP. Офертите се подреждат във възходящ ред, съобразно количеството CO2 в грама за километър пробег (g/km). Оценката в брой точки за останалите участници, след първия се определя, като се отнема по една точка за всяка следваща възходяща позиция. Всички участници след 5-ия (петия) получават по 0 т. по този показател.

*О2* = 5 – (Н – 1),

където, Н е поредния номер по възходящ ред на съответния участник.

**1.3. Оценка по подпоказател О3 допълнително обзавеждане:**

За всеки допълнително предложен в офертата елемент или функция от посочените по-долу, се получават по 4 (четири) точки. Участник, който не е предложил нито един елемент или функция от посочените по-долу получава 0 (нула) точки по този показател:

1. Прозорци на задните врати с електрическо управление;

2. Алармена система;

3. Безжична система за мобилен телефон Bluetooth;

4. Осветяване при завой;

5. Отопление на предните седалки.

*О3* = 4 х Т :където,

Т е броя на предложените от съответният участник допълнителни елементи и/или функции от посочените.

**1.4. Оценка по подпоказател О4 срок на доставка:**

Срокът на доставка се предлага като цяло число в дни (календарни дни), считано от датата на сключване на договора.

Максималния брой точки 30, получава офертата с най-кратък срок на доставка (СДмин). Оценката (броя точки) за останалите участници в процедурата се определя като отношение на предлагания от участника срок на доставка СДпредл, спрямо най- краткия срок на доставка СДмин по формулата.

*О1* **=** (СДмин/СДпредл.) x 30

Максималния срок на доставка е 90 календарни дни.

**Общата оценка по показател Качество (технически показатели *ОТП)* се получава като сума от четирите подпоказателя:**

*ОТП* = *О1* + *О2 + О3* + *О4*

**2. Оценка по показател ЦЕНА *ОЦ:***

Максималният брой точки 40, получава офертата с предложена най-ниска цена (Цмин) без начислено ДДС. Оценката (броя точки) за останалите участници в процедурата се определя като отношение на предлаганата от участника цена (Цпредл) спрямо най-ниската цена без начислено ДДС по посочената по-долу формула:

*О****Ц* =** (Цмин/Цпредл) x 40

**Изчисляване на комплексната оценка О*К***

Комплексната оценка *О****К****,* с максимален брой **точки 100**, се получава като сума от получените оценки по технически показатели и предложена цена по посочената по-долу формула:

*О****К*** *= О****ТП*** *+ О****Ц***

Получената оценка в точки за всеки показател се изчислява до втория знак след десетичната запетая, като се спазват математическите правила за закръгляне (при трета цифра от 1-5, към по-ниската стойност, при трета цифра от 6-9 към по-високата стойност). Комплексната оценка се определя до две цифри след десетичната запетая.

**Забележка:** За настоящата Методика, използваните в нея думи следва да се разбират съгласно значението им в „Речник на българския език - БАН". Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.